Diari Oficial de la Generalitat Valenciana


Sumari del DOGV 9909, del 06-08-2024 (2024/7192)

RESOLUCIÓ d’11 de juliol de 2024, per la qual s’aprova el Programa de Vigilància Preventiva.
--------------------------------------------------------------------------------------------

### Dades del document

Número de DOGV
:   9909

Data del DOGV
:   06-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/7192

CVE
:   TLCZ-N-7526-2695

Data del document
:   11-07-2024

Organisme emissor
:   Conselleria de Justícia i Interior

Tipus de document
:   Resolució

L'article 55 de la Llei 3/1993, de 9 de desembre, forestal de la Comunitat Valenciana, indica que correspon a l'Administració de la Generalitat Valenciana la planificació, coordinació i execució de les mesures i accions necessàries per a la prevenció i lluita contra els incendis forestals, juntament amb les altres administracions públiques i en col·laboració amb els particulars.

L'article 48, de l'annex I, del Decret 91/2023 de 22 de juny, del Consell, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana, establix que, per a la consecució d'una adequada prevenció d'incendis forestals, la conselleria amb competències en matèria de prevenció d'incendis forestals planificarà i executarà, entre altres, el Programa de Vigilància Preventiva.

Este article també assenyala que este programa tindrà àmbit autonòmic i caràcter subordinat respecte al que es disposa en els plans de prevenció d'incendis forestals de demarcació forestal.

Mitjançant Resolució de 29 de gener de 2024, s'acorda l'inici de l'expedient per a l'aprovació del Programa de Vigilància Preventiva enfront del reg d'incendis forestals.

Durant la tramitació d'este, s'ha procedit a donar audiència a aquells departaments de la Generalitat o altres administracions que es veuran implicats en l'aplicació d'este, per a la remissió d'al·legacions, i són els següents:

– Agència Valenciana de Seguretat i Resposta a les Emergències.

– Direcció General del Medi natural i Animal.

– Delegació del Govern en la Comunitat Valenciana.

– Unitat adscrita del Cos Nacional de Policia en la Comunitat Autònoma.

– Consorci Provincial de Bombers d'Alacant.

– Consorci Provincial de Bombers de Castelló.

– Consorci Provincial de Bombers de València.

– Cap de Secció de Prevenció d'Incendis Forestals de la direcció territorial d'Alacant.

– Cap de Secció de Prevenció d'Incendis Forestals de la direcció territorial de Castelló.

– Cap de Secció de Prevenció d'Incendis Forestals de la direcció territorial de València.

S'han tingut en compte aquelles al·legacions que milloraven el text inicial.

Per part de la Direcció General de Prevenció d'Incendis Forestals, s'ha elaborat el Programa de Vigilància Preventiva.

D'acord amb l'article 48.3, de l'annex I, del Decret 91/2023 de 22 de juny, del Consell, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana, l'aprovació del Programa de Vigilància Preventiva correspon a la persona titular de la conselleria competent en prevenció d'incendis forestals, mitjançant resolució i a proposta de la direcció general competent.

D'acord amb el Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries, i les seues atribucions, i amb el Decret 134/2023, de 10 d'agost, del Consell, d'aprovació del Reglament orgànic i funcional de la Conselleria de Justícia i Interior, és la persona titular de la conselleria de Justícia i Interior la que té assignada les competències i funcions en matèria de prevenció d'incendis forestals.

Conforme a l'anterior, vist que el Programa complix amb el que es disposa en la legislació vigent en la matèria i a proposta de la Direcció General de Prevenció d'Incendis Forestals,

RESOLC

*Primer. Aprovació del Pla*

Aprovar el Programa de Vigilància Preventiva Pla com a programa d'actuació específic en matèria de prevenció d'incendis forestals, d'acord amb el que es disposa en l'article 48, de l'annex I, del Decret 91/2023 de 22 de juny, del Consell, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana.

El Programa s'estructura en memòria, cartografia i cinc annexos.

El Programa de Vigilància Preventiva consta publicat en el següent enllaç:

<https://cjusticia.gva.es/va/web/prevencion-de-incendios/programa-vigilancia-preventiva>

*Segon. Caràcter subsidiari*

El Programa de Vigilància Preventiva té caràcter subordinat respecte al que es disposa en els plans de prevenció d'incendis forestals de demarcació forestal i té caràcter subsidiari en la seua aplicació a les establides en la normativa general de prevenció d'incendis forestals.

*Tercer. Vigència del Pla*

Amb caràcter general, el Programa de Vigilància Preventiva té una vigència indefinida, i ha de mantindre's actualitzat per la direcció general competent en prevenció d'incendis forestals.

Contra la present resolució que posa fi a la via administrativa, es podrà interposar recurs contenciós administratiu en el termini de dos mesos, a comptar des de l'endemà de la seua publicació, davant la Sala contenciosa administrativa del Tribunal Superior de Justícia de la Comunitat Valenciana, de conformitat amb el que es preveu en els articles 8, 45 i 46 de la Llei 29/1998, de 13 de juliol, reguladora de la jurisdicció contenciosa administrativa.

Tot això sense perjuí de la interposició del recurs potestatiu de reposició, en el termini d'un mes des de l'endemà de la seua publicació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. En tot cas, no podrà simultaniejar-se la interposició del recurs de reposició amb el contenciós-administratiu.

  

València, 11 de juliol de 2024

Elisa María Núñez Sánchez

Consellera de Justícia i Interior